# Referat

Lejre Kommune

Møllebjergvej 4

4330 Hvalsø

T 4646 4646

F 4646 4615

H www.lejre.dk

Tina F. Nicolaisen

E tfni@lejre.dk

Dato: 25. januar 2023

J.nr.: 22-001624

**Møde i Handicaprådet i Lejre Kommune**

**Tirsdag den 24. januar 2023 kl. 17.00 – 19.30**

**Mødelokale 1 (i kælderen) Hvalsø Rådhus, Møllebjergvej 4, 4330 Hvalsø**

**Medlemmer:**

Susanne Borup – Udvalget for Erhverv, Klima & Lokal Udvikling

Sine Gormsen – Udvalget for Kultur, Fritid & Turisme

Connie B. Jensen – Udvalget for Job, Arbejdsmarked og Integration

Carsten Helles Rasmussen – Udvalget for Børn & Ungdom

Birgitte Schytte – Udvalget for Social, Sundhed & Ældre

Christian Fjeldsted Andersen – Udvalget for Teknik, Miljø & Byggeri (næstformand)

Bjarne Jørgensen – Diabetesforeningen (formand)

Karin Zwisler - Dansk Fibromyalgi- og smerteforening

Nelli Øvre Sørensen - SIND

Michael Korn – Polio- og Ulykkespatient Foreninger

Eva Hansen – Scleroseforeningen

Anders Bredsdorff - Høreforeningen

**Referent:**  
Tina F. Nicolaisen, Udvikling & Kommunikation

Afbud: Carsten Helles Rasmussen, Connie B. Jensen

**Dagsorden:**

1. **Velkommen** (17.00 – 17.05)

**Beslutning:**

1. **Godkendelse af dagsorden** (17.05 – 17.10)

**Beslutning:**

Dagsorden godkendt.

Tilføjelse til referatet fra handicaprådsmødet den 22. november 2022 under pkt. ”Gensidig orientering”; Lejre Kommune har modtaget en henvendelsen fra Bernt Hansen om Virtual Reality briller og mulighed for at kunne bruge dem til handicappede.

1. **Meddelelse fra formanden** (17.10 – 17.15)

* Overførsel af ubrugte midler fra 2022 til budget 2023
* DH arrangement vedr. udsatte børn og unge

Kolliderer lidt tidsmæssigt med vores næste møde. Bilag udsendes inden mødet.

**Beslutning:**

* Handicaprådet får automatisk overført ubrugte midler fra ét budgetår til et andet. Der bliver i 2023 overført ca. 82.000 fra budgettet i 2022.
* Handicaprådsmødet den 21. marts bliver lidt forkortet, da DH har lavet et arrangement med Anders Stjernholm, der kommer og holder oplæg om børn og unge med særlige behov. Alle repræsentanter fra handicaprådet er velkomne til at deltage i arrangementet.
* Anders undersøger hvor mange pladser der kan reserveres til handicaprådet og giver besked herom inden næste møde.
* Kirsten fra Ældrerådet og Bjarne har fået en orientering fra Peter Olsen om planerne og processen omkring etablering af friplejehjem i Lejre Kommune.
* Der er arrangeret møde mellem ældrerådet og organisations- repræsentanterne i HCR den 14. februar

1. **Retssikkerhed** (17.15 – 17.45)

På handicaprådsmøde den 22. november blev det besluttet, at sætte emnet retssikkerhed på dagsordenen, herunder Lejre Kommunes ventetider.

V. Nelli Sørensen og Karin Zwisler

Bilag: Bilag udsendes inden mødet

**Beslutning:**

Oplægget tager afsæt i §112-114- områderne (hjælpemidler)

Tager afsæt i anonymiserede konkrete cases.

Nogle af opmærksomhedspunkterne vedrører:

* Sagsbehandlingsfrister – der ikke opdateret på hjemmesiden
* Kvalitetsstandarder – mange fremgår ikke af hjemmesiden selvom de er blevet besluttet
* Sagsbehandlingsetik – et oplagt emne og fokus for sagsbehandlingen i Lejre Kommune
* Sagsbehandlingstider; Kan man starte sager hurtigere når det eksempelvis er en borger man kender fra tidligere sager?
* Klagefrister; Borgere har 4 uger til at klage og derfter lukkes sagen. Kommunen har også 4 uger til at svare, men kan gå over 4 uger uden konsekvenser.
* Borgere oplever en række problemer med retsikkerheden på området.
* Konkrete sager, hvor Lejre kommune har afvist klager fra borgerne om afgørelser, som er gået videre til ankestyrelsen, som har givet borgeren medhold.
* Sager hvor leverandører højst sandsynligt snyder kommunen, hvor kommunen har betalt for ting der ikke leveres/ordnes

Opgørelse fra ankestyrelsen: Lejre Kommune har flere sager end landsgennesnittet som kommer til ankestyrelsen.

Nelli, Karin og Birgitte, Anders og Michael mødes og drøfter oplæggenes hovedpointer. Arbejdet i den arbejdsgruppen kan dels ligge til grund for yderligere drøftelser i Udvalget for Social, Sundhed & Ældre samt i handicaprådet.

1. **Vedtagelse af forretningsorden** (17.45 – 17.55)

Forretningsordenen for handicaprådet er ikke blevet opdateret i en længere årrække og der er områder og praksisser der har ændret sig. Derfor skal forretningsordenen opdateres.

Et forslag til en ny justeret forretningsorden for handicaprådet vedlægges som bilag.

Bilag: Forslag til justeret forretningsorden

V. Bjarne Jørgsensen

Bilag: Forslag til ny forretningsorden.

**Beslutning:**

Det nye forslag til en forretningsorden blev godkendt.

1. **Nytænkning af Handicaprisen** (17.55 – 18.15)

Med afsæt i drøftelserne på mødet i handciaprådet den 22. november 2022 omkring nytænkning af handicapprisen, vil Bjarne Jørgensen komme med oplæg til kriterier for tildeling af prisen. Oplægget tager afsæt i de nuværende retningslinjer for tildelig af prisen, som vedlægges som bilag.

V. Bjarne Jørgensen

Bilag: Retningslinjer for Lejre Kommunes handicappris

**Beslutning:**

Som supplement til den allerede eksisterende retningslinje tilføjes:

* Formidling om prisen sendes direkte til patientforeninger
* Formidling via de sociale medier, herunder lokale facebook (bylaug) tilføjes
* De anførte datoer i vejledningen er vejledende
* **Pause og spisning 18.15 – 18.45**

1. **Ansøgning fra DH om finansiel støtte til plakatudstilling** (18.45 – 18.50)

På handicaprådsmøde den 22. november 2022 fik handicaprådet en anmodning om finansiel støtte til en plakatudstilling vedrørende mennesker med forskellige handicaps. Plakatudstillingen er en vandreudstilling som kan opsættes på biblioteker, rådhuse, kulturhuse mv.

Bilag vedlagt.

V. Anders Bredsdorff

**Beslutning:**

Den 11. marts er der fernisering af plakatudstillingen på Osted kulturhus med 21 billeder.

Vil gerne have at udstillingen slutter på rådhuset i Allerslev, men kræver at der ikke er anden udstilling på rådhuset.

Planen er at få billederne rundt i kommunen enten samlet eller delt, herunder også ud på skolerne.

Handicaprådet bevilger pengene.

Birgitte Schytte blev bedt om at holde talen ved ferniseringen den 11. marts.

1. **Inspirationstur** (18.50 – 19.00)

Handicaprådet har tidligere drøftet mulighederne for at tage på besøg til Lejre Kommunes nye hjælpemiddeldepot i Greve, samt besøge en bilforhandler der forhandler elektriske handibiler, eller tage på Rehab messe (sundhed- og handicapmesse) den 23. – 25. maj 2023.

Der skal træffes beslutning om hvilken af inspirationsturene handicaprådet vil på.

v. Bjarne Jørgensen

**Beslutning:**

Dem der har lyst til det fra handicaprådet deltager i turen den 23. maj. Der holdes fortsat møde i handicaprådet efter turen. Mødet afkortes dog lidt tidsmæssigt.

1. **Orientering om høringssvar** (19.00 – 19.05)

Er der i perioden fra sidste handicaprådsmøde og frem til dagens handicaprådsmøde høringssvar der giver anledning til drøftelse i handicaprådet?

V. Bjarne Jørgensen

**Beslutning:**

Intet til dette punkt

1. **Nyt fra arbejdsgrupperne** (19.05 – 19.10)

* Bevæg dig for livet (Karin Zwisler)
* Tilgængelighedspulje (Bjarne, Anders og Christian)

**Beslutning:**

Intet nyt.

1. **Gensidig orientering** (19.15 – 19.25)

Emner af relevans for de øvrige medlemmer af handicaprådet

**Beslutning:**

Anders Bredsdorff har, som formand for DH Lejre, været rundt hos alle udvalgsformænd. God dialog og godt modtaget af alle udvalgsformænd. Drøftelse om hvad DH kan hjælpe med. Alle gav tilkendegivelse af at handicappolitiske aspekter er relevante for alle udvalg. Næste skridt er at deltage på udvalgsmøder.

I næste valgperiode anbefales det, at de politiske repræsentanter i handicaprådet tagers med til drøftelsen med udvalgsformændende.

Michael Korn deler materialer ud fra regionen ”[e-hospitalet](https://www.regionsjaelland.dk/sundhed/geo/ehospitalet/borger/Sider/default.aspx) – indlagt i eller tæt på eget hjem” samt [artikel om akut hjemmeindlæggelse](https://mags.ugeskriftet.dk/laege/992/) (s. 8-12).

Birgitte Schytte informerer om en politisk interesse for at få en Frivilligkoordinator funktion i Lejre Kommune. En koordinator der skal understøtte hele frivilligområdet i Lejre Kommune.

Psykiatri; Hvis man har en særlig diagnose så tilbyder Region Sjæælland at strikke særlige tilbud sammen.

1. **Emner til næste handicaprådsmøde**(19.25 – 19.30)

Er der ønsker til emner til næste møde i handicaprådet?

1. Klippekortordning
2. Tilgængelighedsspørgsmål
3. Lille runde fra de organisationer der er repræsenteret i handicaprådet. Hvad rører der sig på landsplan – hvad optager foreningerne lige nu. Eventuelt invitere flere repræsentanter fra DH med til mødet, hvis der er nogle specielle initiativer.
4. **Eventuelt** (19.30)

Intet til eventuelt